
INŽINERINIŲ SISTEMŲ APTARNAVIMO, TECHNINĖS PRIEŽIŪROS IR REMONTO PASLAUGŲ TEIKIMO SUTARTIS


2025 m. ....................... d.  Nr. ..........
Vilnius


Nacionalinė teismų administracija, juridinio asmens kodas 188724424, buveinės adresas  L. Sapiegos g. 15, Vilnius, (toliau – Paslaugų gavėjas), atstovaujama Direktoriaus pavaduotojos, atliekančios direktoriaus funkcijas Vaidos Petravičienės, veikiančios pagal Nacionalinės teismų administracijos nuostatų, patvirtintų Lietuvos Aukščiausiojo Teismo pirmininko 2012 m. spalio 24 d. įsakymu Nr. (1.4)-1T-36, 14 punktu, Nacionalinės teismų administracijos darbo reglamento, patvirtinto Nacionalinės teismų administracijos direktoriaus 2014 m. spalio 2 d. įsakymu Nr. 6P-199-(1.1), 13 punktu,
ir ______________________________, juridinio asmens kodas (nurodyti), buveinės adresas (nurodyti), (toliau – Paslaugų teikėjas), atstovaujama (-as) _________________________, veikiančio (-ios) pagal ______________________________, 
toliau kartu ar atskirai vadinami Šalimis, 
vadovaudamosi Paslaugų gavėjo viešųjų pirkimų komisijos / organizatoriaus 2025 m._________________ d. sprendimu ___________________, sudarė šią inžinerinių sistemų aptarnavimo, techninės priežiūros ir remonto paslaugų teikimo sutartį (toliau – Sutartis).

1. SUTARTIES OBJEKTAS

1.1. Sutarties objektas – nuolatinės Nacionalinės teismų administracijos elektros sistemos,  autonominių dyzelinių elektros generatorių, šildymo bei karšto vandens ruošimo sistemų, oro kondicionavimo, tikslios kontrolės oro kondicionavimo bei šaldymo mašinų sistemų, vėdinimo sistemų, vandentiekio, nuotekų bei lietaus nuvedimo sistemų aptarnavimo, techninės priežiūros ir remonto paslaugos (toliau – Paslaugos).
1.2. Paslaugų savybės ir kita informacija apie Paslaugas detalizuojama Sutarties 1 priede Techninė specifikacija, kuris yra neatskiriama Sutarties dalis. Paslaugų teikėjas, vykdydamas Sutartį, privalo vadovautis Techninės specifikacijos sąlygomis, įvykdyti visus joje nurodytus reikalavimus. 
1.3. Sutarties 2.2.1. papunktyje nurodytos paslaugos teikiamos Techninėje specifikacijoje nurodytu periodiškumu, o Sutarties 2.2.2. papunktyje nurodytos paslaugos (remonto darbai) teikiamos pagal Paslaugų gavėjo faktinį poreikį. Paslaugų gavėjas neįsipareigoja įsigyti viso nurodyto Paslaugų kiekio.
1.4. Paslaugos pradedamos teikti nuo Sutarties įsigaliojimo dienos, bet ne anksčiau nei 2025 metų spalio 19 dienos, ir teikiamos 12 (dvylika) mėnesių. Jei likus vienam mėnesiui iki Paslaugų teikimo laikotarpio pabaigos nei viena iš Šalių raštu nepraneša kitai Šaliai apie atsisakymą pratęsti Sutartį, Paslaugų teikimo ir Sutarties galiojimo terminas pratęsiamas automatiškai dar vieną kartą 12 (dvylikai) mėnesių (iš viso Paslaugų teikimo terminas neviršija 24 (dvidešimt keturių) mėnesių).


2. PASLAUGŲ KAINA IR ATSISKAITYMO TVARKA

2.1. Sutarties kaina – iki .................... Eur (................................................................), įskaitant pridėtinės vertės mokestį (toliau – PVM). Sutarties kaina be PVM – .................... Eur (.....................................................).
2.2.    Sutarties kainą sudaro:
2.2.1. Paslaugų mėnesinis abonementinis mokestis maksimaliam 24 (dvidešimt keturių) mėnesių laikotarpiui, kurio įkainiai tokie:
	Eil.
Nr.
	Aprašymas*
	1 mėnesio kaina Eur. be PVM
	1 mėnesio kaina Eur. su PVM 
	Maksimalus kiekis, mėn.
	 Bendra kaina Eur. su PVM, (4x5)

	1
	2
	3
	4
	5
	6

	1.
	Nuolatinės Nacionalinės teismų administracijos inžinerinių sistemų techninės priežiūros paslaugos, nurodytos techninės specifikacijos 3 punkte
	
	
	24
	


Pastaba:
* - Turi būti įtrauktos visos smulkios aptarnavimo medžiagos (plovimo skysčiai, tarpinės, oro ir kiti filtrai (išskyrus pačius oro kondicionavimo sistemų oro filtrus), tepalai, sandarinimo medžiagos ir kitos medžiagos), reikalingos Paslaugų teikimui ir Inžinerinių sistemų veiklai užtikrinti.
Turi būti įtrauktos smulkių aptarnavimo medžiagų (plovimo skysčiai, tarpinės, oro ir kiti filtrai, tepalai, sandarinimo medžiagos, kitos medžiagos, reikalingos vėdinimo sistemos veiklai užtikrinti) sąnaudos.
Turi būti įtrauktos smulkių aptarnavimo medžiagų (plovimo skysčiai, tarpinės, sandarinimo medžiagos, kitos medžiagos, reikalingos vandens tiekimo, nuotekų, lietaus vandens surinkimo sistemų veiklai užtikrinti) sąnaudos.

2.2.2. Pagal faktinį poreikį užsakomų remonto darbų bei medžiagų 24 (dvidešimt keturių) mėnesių laikotarpiui, kurių įkainiai tokie:
	Eil. Nr.
	Paslauga, medžiaga**
	Mato vnt.
	Vieneto kaina Eur be PVM
	Vieneto kaina Eur su PVM
	Maksimalus kiekis
	Suma, EUR su PVM, (5x6)

	1
	2
	3
	4
	5
	6
	7

	1.
	Remonto darbų kaina darbo metu (I-V nuo 7 val. iki 17 val. (penktadienį 7.00-15.45 val.)):
	val.
	
	
	100
	

	2.
	Remonto darbų kaina ne darbo metu:
	val.
	
	
	50
	

	3.
	Šaldymo agentas R407C:
	kg.
	
	
	40
	

	4.
	Šaldymo agentas R410A:
	kg.
	
	
	70
	

	5.
	Šaldymo agentas etilengilikolis 45%:
	l.
	
	
	70
	

	6.
	Vidinių blokų (38 vnt. = 1 kompl.) išvalymas / praplovimas, dezinfekavimas su tam skirtomis cheminėmis priemonėmis. Atliekamas kartą per sutarties galiojimo laikotarpį.***
	kompl.
	
	
	1
	

	Bendra pagal faktinį poreikį teikiamų medžiagų bei paslaugų pasiūlymo kaina Eur, su PVM
	


Pastaba:
** - Prekių ir paslaugų kaina sutarties vykdymo metu bus apskaičiuojama pagal faktiškai suteiktą kiekį, naudojant pasiūlyme nurodytus įkainius.
*** - Papildomai užsakomos paslaugos, kurių Paslaugų gavėjas neįsipareigoja užsakyti.

2.3. Į Sutarties kainą įskaitoma Paslaugų kaina, visi mokesčiai ir rinkliavos bei kitos išlaidos, susijusios su tinkamu Sutarties vykdymu.
2.4. Sutarties kaina negali būti keičiama dėl bendro kainų lygio ir (ar) mokesčių pasikeitimo, išskyrus Sutarties 2.8 papunktyje nurodytą atvejį.
2.5. Paslaugų teikėjui mokama už faktiškai ir tinkamai suteiktas kokybiškas Paslaugas remiantis Sutarties 2.1. bei 2.2. punkte nustatytais įkainiais. Paslaugų perdavimas ir priėmimas įforminamas Paslaugų perdavimo–priėmimo aktu. Paslaugų perdavimo – priėmimo akto pasirašymo abiejų Šalių diena laikoma Paslaugų suteikimo diena. Paslaugų perdavimo – priėmimo aktas yra pagrindas PVM sąskaitai faktūrai (ar ją atitinkančiam finansiniam dokumentui) išrašyti. PVM sąskaita faktūra (ar ją atitinkantis finansinis dokumentas) turi būti pateikta Užsakovui per 5 (penkias) darbo dienas nuo Paslaugų perdavimo – priėmimo akto pasirašymo abiejų Šalių dienos arba iki kiekvieno einamojo mėnesio 5 (penktos) dienos. 
2.6. Visi atsiskaitymai su Paslaugų teikėju vykdomi mokėjimo pavedimu, pinigus pervedant į Paslaugų teikėjo Sutartyje nurodytą atsiskaitomąją sąskaitą ne vėliau kaip per 30 (trisdešimt) kalendorinių dienų nuo PVM sąskaitos faktūros (ar ją atitinkančio finansinio dokumento) pateikimo Paslaugų gavėjui dienos.
Paslaugų teikėjo pasitelktiems subtiekėjams pageidaujant ir nesant Paslaugų teikėjo prieštaravimo nepagrįstiems mokėjimams, Paslaugų gavėjas gali atsiskaityti tiesiogiai su subtiekėju Sutartyje nustatyta tvarka ir terminais už subtiekėjo suteiktas Paslaugas vykdant Sutartį. Šios nuostatos taikymas nekeičia Paslaugų teikėjo atsakomybės dėl Sutarties įvykdymo joje nustatyta tvarka ir terminais.
Sudarius Sutartį, tačiau ne vėliau negu Sutartis pradedama vykdyti, Paslaugų teikėjas įsipareigoja Paslaugų gavėjui pranešti tuo metu žinomų subtiekėjų pavadinimus, kontaktinius duomenis ir jų atstovus. Paslaugų teikėjas privalo informuoti apie minėtos informacijos pasikeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau. Paslaugų gavėjas ne vėliau kaip per 3 darbo dienas nuo šiame punkte nurodytos informacijos gavimo raštu informuoja subtiekėjus apie tiesioginio atsiskaitymo galimybę, o subtiekėjas, norėdamas pasinaudoti tokia galimybe, raštu pateikia prašymą Paslaugų gavėjui. Jei subtiekėjas išreiškia norą pasinaudoti tiesioginio atsiskaitymo galimybe, sudaroma trišalė sutartis tarp Paslaugų gavėjo, Paslaugų teikėjo ir jo subtiekėjo, kurioje aprašoma tiesioginio atsiskaitymo su subtiekėju tvarka, atsižvelgiant į pirkimo dokumentuose ir subtiekimo sutartyje nustatytus reikalavimus.
2.7. Paslaugų teikėjas finansinius dokumentus (PVM sąskaitas faktūras, sąskaitas faktūras, kreditinius ir debetinius dokumentus) teikti Pirkėjui naudodamasis elektronine paslauga „SABIS“ (elektroninės paslaugos „SABIS“ svetainė pasiekiama adresu SABIS (nbfc.lt)) ar kita Lietuvos Respublikos viešųjų pirkimų įstatymo 22 straipsnio 3 dalyje numatyta tvarka. Nesant objektyvių galimybių finansinius dokumentus pateikti naudojantis elektronine paslauga „SABIS“ ar kita Viešųjų pirkimų įstatymo 22 straipsnio 3 dalyje numatyta tvarka, Pardavėjas finansinius dokumentus teikia Pirkėjui elektroniniu paštu info@teismai.lt ar kitu su Pirkėju suderintu būdu.2.8.  Sutarties kaina Sutarties galiojimo laikotarpiu negali būti perskaičiuojama (didinama ar mažinama), išskyrus atvejus, kai pasikeičia (padidėja ar sumažėja) PVM tarifas, kuris turėjo tiesioginės įtakos Sutarties kainai ir/ar pagal Vartotojų kainų indeksą 12 „Įvairios prekės ir paslaugos“ atsiranda Vartotojų kainų pokytis.
2.8.1. Raštu susitarus Paslaugų teikėjui ir Paslaugų gavėjui ir ne vėliau kaip iki bet kurios PVM sąskaitos faktūros (ar ją atitinkančio finansinio dokumento) pasirašymo dienos, perskaičiuojama tik ta kainos dalis, kuriai turėjo įtakos pasikeitęs PVM tarifas, ir tik pasikeitusio mokesčio dydžiu. Sutarties kainos perskaičiavimą dėl pasikeitusio (padidėjusio ar sumažėjusio) PVM tarifo inicijuoja Paslaugų teikėjas, kreipdamasis į Paslaugų gavėją raštu, pateikdamas konkrečius skaičiavimus dėl pasikeitusio mokesčio įtakos Sutarties kainai. Paslaugų gavėjas taip pat turi teisę inicijuoti Sutarties kainos perskaičiavimą dėl pasikeitusio (padidėjusio ar sumažėjusio) PVM tarifo. Sutarties kainos perskaičiavimas įforminamas Sutarties Šalių pasirašomu susitarimu, kuriame užfiksuojama perskaičiuota Sutarties kaina bei šio perskaičiavimo įsigaliojimo sąlygos.
2.8.2. Bet kuri Sutarties šalis Sutarties galiojimo metu turi teisę inicijuoti Sutartyje numatytų įkainių perskaičiavimą (keitimą) ne anksčiau kaip po 1 (vienerių) metų nuo Sutarties sudarymo dienos (jeigu perskaičiavimas jau buvo atliktas – nuo paskutinio perskaičiavimo pagal šį punktą dienos), jeigu Vartotojų kainų pokytis (k), apskaičiuotas kaip nustatyta šiame punkte, viršija 5 procentus. Atlikdamos perskaičiavimą Šalys vadovaujasi Valstybės duomenų agentūra viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo.
Šalys privalo Susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius, sutarties kainą be PVM (perskaičiuotą pradinės sutarties vertę).
Perskaičiuoti įkainiai taikomi užsakymams, pateiktiems po to, kai Šalys sudaro susitarimą dėl įkainių perskaičiavimo.
[image: ]2.9. Už Sutartyje nenurodytas, tačiau Paslaugų teikėjo dėl kokių nors priežasčių suteiktas paslaugas (jeigu taip įvyktų), Paslaugų gavėjas nemoka.

3. ŠALIŲ  ĮSIPAREIGOJIMAI

3.1. Paslaugų teikėjas įsipareigoja:
3.1.1. ne vėliau kaip per 3 (tris) darbo dienas nuo Sutarties įsigaliojimo dienos paskirti kompetentingą asmenį, kuris bus atsakingas už ryšių su Paslaugų gavėjo paskirtu atstovu palaikymą, ir apie tai el. paštu info@teismai.lt informuoti Paslaugų gavėją;
3.1.2. įsigaliojus Sutarčiai, per protingą terminą kreiptis į Paslaugų gavėją dėl papildomos informacijos, reikalingos tinkamai ir nustatytais terminais įvykdyti Sutartį, pateikimo;
3.1.3. teikti visas Sutarties 1 skyriuje „Sutarties objektas“ nurodytas Paslaugas Sutartyje nustatytomis sąlygomis, tvarka ir terminais; 
3.1.4.  Sutartyje numatytas Paslaugas pradėti teikti iš karto po Sutarties įsigaliojimo dienos, bet ne anksčiau kaip nuo 2025 metų spalio 19 dienos ir jas teikti 12 (dvylika) mėnesių. Jei likus vienam mėnesiui iki Paslaugų teikimo laikotarpio pabaigos nei viena iš Šalių raštu nepraneša kitai Šaliai apie atsisakymą pratęsti Sutartį, Paslaugų teikimo ir Sutarties galiojimo terminas pratęsiamas automatiškai dar vieną kartą 12 (dvylikai) mėnesių (iš viso Sutarties galiojimo terminas neviršija 24 (dvidešimt keturių) mėnesių); 
3.1.5. suteikus Paslaugas (ar jų dalį), pateikti Paslaugų gavėjui pasirašytą Paslaugų perdavimo – priėmimo aktą ir Sutarties 2 skyriuje numatyta tvarka pateikti Paslaugų gavėjui PVM sąskaitą faktūrą (ar jį atitinkantį finansinį dokumentą) už faktiškai ir tinkamai suteiktas kokybiškas Paslaugas;
3.1.6. gavęs Paslaugų gavėjo atstovo iškvietimą skubiai atvykti, į objektą atvykti per 2 (dvi) valandas Administracijos darbo laiku, o esant avarinei situacijai – nedelsiant, bet ne vėliau kaip per 30 (trisdešimt) minučių Administracijos darbo laiku ir ne vėliau kaip per 1 (vieną) valandą ne darbo metu;
3.1.7. gavęs Paslaugų gavėjo raštišką atsisakymą priimti Paslaugas, per Paslaugų gavėjo nurodytą terminą įgyvendinti pranešime apie atsisakymą priimti Paslaugas nurodytą Paslaugų gavėjo reikalavimą, numatytą Sutarties 4.2.2 papunktyje;
3.1.8. laikytis konfidencialumo ir bendrųjų asmens duomenų apsaugos reikalavimų, neatskleisti tretiesiems asmenims jokios informacijos, gautos vykdant Sutartį, išskyrus tiek, kiek tai reikalinga Sutarties vykdymui, taip pat nenaudoti konfidencialios informacijos asmeniniams ar trečiųjų asmenų poreikiams. Visa Paslaugų gavėjo Paslaugų teikėjui suteikta informacija yra laikoma konfidencialia, nebent Paslaugų gavėjas raštu patvirtins, kad tam tikra pateikta informacija nėra konfidenciali. Konfidencialia taip pat nėra laikoma informacija, kuri buvo viešai prieinama, arba Paslaugų teikėjas gali dokumentais įrodyti, kad informacija jam buvo teisėtai žinoma arba buvo pateikta trečiųjų asmenų, turėjusių raštu patvirtintą teisę atskleisti konfidencialią informaciją;
3.1.9. nedelsdamas raštu (arba Sutartyje nurodytu elektroniniu paštu) informuoti Paslaugų gavėją:
3.1.9.1. jei laiku negalės suteikti Paslaugų;
3.1.9.2. apie pasikeitusius savo rekvizitus, teisinį statusą;
3.1.10. kilus ginčui dėl Sutarties, ne vėliau kaip per 3 (tris) darbo dienas nuo ginčo kilimo dienos deleguoti atstovą spręsti ginčą;
3.1.11. tinkamai vykdyti visas kitas prievoles, nustatytas Sutartyje, teisės aktuose, taikomuose vykdant Sutartį, ir (ar) kylančias iš šios Sutarties esmės.
3.2. Paslaugų gavėjas įsipareigoja:
3.2.1. ne vėliau kaip per 3 (tris) darbo dienas nuo Sutarties įsigaliojimo dienos paskirti asmenį ryšiams su Paslaugų teikėju palaikyti ir apie tai el. paštu: .......................... informuoti Paslaugų teikėją;
3.2.2. teikti Paslaugų teikėjui Sutarčiai vykdyti pagrįstai reikalingą Paslaugų gavėjo turimą informaciją;
3.2.3. ne vėliau kaip per 5 (penkias) darbo dienas nuo Paslaugų perdavimo – priėmimo akto gavimo dienos priimti faktiškai ir tinkamai suteiktas kokybiškas Paslaugas, pasirašant Paslaugų perdavimo – priėmimo aktą, arba el. paštu informuoti Paslaugų teikėją apie atsisakymą priimti paslaugas, nurodant suteiktų paslaugų trūkumus ir reikalavimą, numatytą Sutarties 4.2.2 papunktyje;
3.2.4. sumokėti už faktiškai ir tinkamai suteiktas kokybiškas Paslaugas Sutartyje nustatyta tvarka, sąlygomis ir terminais;
3.2.5. nedelsdamas raštu (arba Sutartyje nurodytu elektroniniu paštu) informuoti Paslaugų teikėją apie pasikeitusius savo rekvizitus, teisinį statusą;
3.2.6. kilus ginčui dėl Sutarties, ne vėliau kaip per 3 (tris) darbo dienas nuo ginčo kilimo dienos deleguoti atstovą spręsti ginčą;
3.2.7. tinkamai vykdyti visas kitas prievoles, nustatytas Sutartyje, jos prieduose, teisės aktuose, taikomuose vykdant Sutartį, ir (ar) kylančias iš šios Sutarties esmės.

4. ŠALIŲ TEISĖS

4.1. Paslaugų teikėjas turi teisę:
4.1.1. reikalauti iš Paslaugų gavėjo pateikti informaciją, būtiną Sutarties vykdymui;  
4.1.2. reikalauti, kad Paslaugų gavėjas priimtų faktiškai ir tinkamai suteiktas kokybiškas Paslaugas, atitinkančias Sutarties ir jos priedų reikalavimus, arba atsisakyti vykdyti Sutartį, jeigu Paslaugų gavėjas, pažeisdamas savo įsipareigojimus, atsisako jas priimti;
4.1.3. reikalauti, kad Paslaugų gavėjas sumokėtų už faktiškai ir tinkamai suteiktas kokybiškas Paslaugas Sutartyje nustatyta tvarka, sąlygomis ir terminais;
4.1.4. vienašališkai nutraukti Sutartį joje nustatyta tvarka, sąlygomis ir terminais;
4.1.5. naudotis kitomis Paslaugų teikėjo teisėmis, nurodytomis Sutartyje, teisės aktuose, taikomuose vykdant Sutartį, ir (ar) kylančiomis iš šios Sutarties esmės.
4.2. Paslaugų gavėjas turi teisę:
4.2.1. nemokėti už suteiktas Paslaugas, jeigu PVM sąskaitoje faktūroje (ar ją atitinkančiame finansiniame dokumente) nurodyta neteisinga informacija apie faktiškai suteiktas Paslaugas ir (arba) neteisinga suma, iki bus išsiaiškinta su Paslaugų teikėju ir PVM sąskaitoje faktūroje (ar ją atitinkančiame finansiniame dokumente) bus nurodyta teisinga informacija ir (ar) teisinga suma;
4.2.2. nustatęs suteiktų Paslaugų trūkumus, reikalauti, kad Paslaugų teikėjas per Paslaugų gavėjo nurodytą terminą neatlygintinai pašalintų šiuos trūkumus ir (arba) atlygintų nuostolius, susijusius su netinkamu Sutarties vykdymu;
4.2.3. priskaičiuotų delspinigių, baudos ir (ar) patirtų nuostolių sumos dydžiu mažinti savo piniginę prievolę Paslaugų teikėjui pagal įsipareigojimus, kylančius iš Sutarties;
4.2.4. vienašališkai nutraukti Sutartį joje nustatyta tvarka, sąlygomis ir terminais;
4.2.5. naudotis kitomis Paslaugų gavėjo teisėmis, nurodytomis Sutartyje, teisės aktuose, taikomuose vykdant Sutartį, ir (ar) kylančiomis iš šios Sutarties esmės.


5. ŠALIŲ ATSAKOMYBĖ
	
5.1. Už įsipareigojimų, prisiimtų Sutartimi, nevykdymą arba netinkamą vykdymą Šalys atsako įstatymų nustatyta tvarka, atsižvelgdamos į Sutartyje nustatytus ypatumus.
5.2. Paslaugų teikėjas atsako už visus pagal Sutartį prisiimtus įsipareigojimus, nepaisant to, ar jiems vykdyti bus pasitelkiami tretieji asmenys. Paslaugų teikėjas patvirtina, kad vykdyti Sutartį pasitelks konkurso pasiūlyme nurodytą (-us) subtiekėją (-us) – _____________. Sutartyje nurodytus subtiekėjus galima keisti ir/ar įtraukti naujus dėl objektyvių priežasčių raštu informavus apie tai Paslaugų gavėją ir gavus jo raštišką sutikimą. Keičiamų ir/ar įtraukiamų naujų subtiekėjų kvalifikacija privalo atitikti viešojo pirkimo konkurso sąlygose nurodytus reikalavimus (jei tokie reikalavimai buvo keliami), turi būti pateikiami šių reikalavimų atitikimą pagrindžiantys dokumentai. Paslaugų teikėjas įsipareigoja, kad Sutartį vykdys tik tokią teisę turintys asmenys, net jeigu Paslaugų teikėjo kvalifikacija dėl teisės verstis atitinkama veikla nebuvo tikrinama pirkimo metu arba buvo tikrinama ne visa apimtimi.
5.3. Nė viena iš Šalių nėra atsakinga už įsipareigojimų nevykdymą ar netinkamą vykdymą, jeigu juos vykdyti trukdė nenugalima jėga (force majeure). Šalis, dėl nenugalimos jėgos negalinti vykdyti savo įsipareigojimų, privalo nedelsdama pranešti apie tai kitai Šaliai, nurodydama aplinkybes, kurios trukdo jai vykdyti sutartinius įsipareigojimus, ir sutartinius įsipareigojimus, kurių ji negalės vykdyti. Tokiu atveju prievolių vykdymas sustabdomas, kol išnyks minėtos aplinkybės. Jeigu šio pranešimo kita Šalis negauna per 5 (penkias) kalendorines dienas po to, kai Sutarties neįvykdžiusi Šalis sužinojo ar turėjo sužinoti apie nenugalimą jėgą lemiančias aplinkybes, tai pastaroji Šalis privalo atlyginti kitai Šaliai dėl negauto pranešimo susidariusius tiesioginius nuostolius.
5.4. Pasibaigus nenugalimą jėgą lemiančioms aplinkybėms, Šalis, dėl nenugalimos jėgos negalėjusi vykdyti savo įsipareigojimų, privalo nedelsdama pranešti apie tai kitai Šaliai ir atnaujinti savo įsipareigojimų vykdymą. Tais atvejais, kai dėl nenugalimos jėgos Šalis nevykdo savo sutartinių įsipareigojimų ilgiau kaip 5 (penkias) kalendorines dienas, kita Šalis turi teisę nedelsdama nutraukti Sutartį, pranešdama kitai Šaliai apie tai raštu. 
5.5. Jei Šalis nevykdo savo sutartinių įsipareigojimų Sutartyje nustatytais terminais, kita Šalis turi teisę be atskiro rašytinio įspėjimo ir neribodama kitų savo teisių gynimo būdų pradėti skaičiuoti 0,02 (dviejų šimtųjų) procento dydžio delspinigius, juos skaičiuojant nuo bendros Sutarties kainos. 
5.6. Jei Paslaugų teikėjas netinkamai, nekokybiškai, ne pagal Sutarties ir (ar) jos priedų reikalavimus vykdo sutartinius įsipareigojimus, išskyrus Sutarties 5.5 papunktyje numatytą atvejį, Paslaugų gavėjas turi teisę reikalauti sumokėti, o Paslaugų teikėjas, gavęs Paslaugų gavėjo reikalavimą raštu, privalo sumokėti 10 (dešimties) procentų nuo Sutarties kainos dydžio baudą, kuri Šalių susitarimu laikoma minimaliais, teisingais, sąžiningais ir nekvestionuojamais (neginčijamais) Paslaugų gavėjo nuostoliais. Paslaugų gavėjas reikalavimą sumokėti baudą (toliau šiame papunktyje – reikalavimas) pateikia Paslaugų teikėjui raštu registruotu arba elektroniniu paštu Paslaugų teikėjo Sutartyje nurodytu adresu. Paslaugų gavėjo reikalavimas, laikomas pateiktu Paslaugų teikėjui: jei teikiamas registruotu paštu – po 3 (trijų) darbo dienų nuo jo išsiuntimo registruotu paštu dienos, jei teikiamas el. paštu – kitą darbo dieną po reikalavimo išsiuntimo. Paslaugų teikėjas privalo baudą pagal šią Sutarties nuostatą sumokėti į Sutartyje ar Paslaugų gavėjo reikalavime nurodytą Paslaugų gavėjo sąskaitą ne vėliau kaip per 10 (dešimt) kalendorinių dienų nuo Paslaugų gavėjo reikalavimo pateikimo dienos. Paslaugų teikėjas įsipareigoja netinkamai vykdžius šiuos sutartinius įsipareigojimus mokėti Paslaugų gavėjui Sutarties 5.5 papunktyje numatytus delspinigius už kiekvieną termino vykdyti įsipareigojimus praleidimo dieną. 
5.7. Jei Paslaugų teikėjas, gavęs Paslaugų gavėjo atstovo iškvietimą skubiai atvykti, į objektą neatvyksta per Sutarties 3.1.6 papunktyje nustatytus terminus, Paslaugų gavėjas turi teisę reikalauti sumokėti, o Paslaugų teikėjas, gavęs Paslaugų gavėjo pareikalavimą raštu privalo sumokėti 10 (dešimties) procentų nuo Sutarties 2.2.1 papunktyje nustatyto mėnesinio mokėjimo (įskaitant PVM) dydžio baudą kuri Šalių susitarimu laikoma minimaliais, teisingais, sąžiningais ir nekvestionuojamais (neginčijamais) Paslaugų gavėjo nuostoliais. Baudos suma turi būti sumažinamas einamojo mėnesio mokėjimo dydis.
5.8. Delspinigių ir (ar) baudos sumokėjimas neatleidžia nuo kitų Sutarties sąlygų vykdymo.
5.9. Iš Paslaugų gavėjo pusės už Sutarties vykdymą atsakingas Turto valdymo skyrius, o už Sutarties ir jos pakeitimų paskelbimą pagal Viešųjų pirkimų įstatymo 86 straipsnio 9 dalies nuostatas atsakingas Viešųjų pirkimų skyriaus vedėjas ir/ar Viešųjų pirkimų skyriaus darbuotojas, kuriam buvo pavesta atlikti pirkimo procedūras.

6. SUTARTIES GALIOJIMAS

6.1. Sutartis įsigalioja nuo jos pasirašymo abiejų Šalių įgaliotų atstovų parašais dienos, bet ne anksčiau nei nuo 2025 metų spalio 19 dienos ir galioja 12 (dvylika) mėnesių. Jei likus vienam mėnesiui iki Paslaugų teikimo laikotarpio pabaigos nei viena iš Šalių nepraneša kitai Šaliai apie atsisakymą pratęsti Sutartį, Paslaugų teikimo ir Sutarties galiojimo terminas tokiomis pačiomis sąlygomis pratęsiamas automatiškai dar vieną kartą 12 (dvylikai) mėnesių. Sutarties originalai pasirašomi Šalių įgaliotų atstovų originaliais arba teisės aktų reikalavimus atitinkančiais elektroniniais parašais.   
6.2. Sutartis gali būti nutraukiama:
6.2.1. rašytiniu abiejų Šalių susitarimu;
6.2.2. vienašališkai Sutartyje nustatytomis sąlygomis, tvarka ir terminais;
6.2.3. Viešųjų pirkimų įstatymo 90 straipsnyje nustatytais atvejais, tvarka ir terminais;
6.2.4. jei Paslaugų teikėjas, įskaitant bet kurį su Paslaugų teikėju susijusį asmenį, duoda arba pasiūlo (tiesiogiai arba netiesiogiai) bet kuriam Paslaugų gavėjo ar Lietuvos teismų valstybės tarnautojui ar darbuotojui bet kokią naudą daikto, piniginio atlygio, komisinių, paslaugų arba kitos materialios ar nematerialios naudos forma, kaip paskatą arba apdovanojimą už bet kurio su šia Sutartimi susijusio veiksmo atlikimą arba susilaikymą jį atlikti, arba už palankumo ar nepalankumo parodymą arba susilaikymą juos parodytį (kyšį) bet kuriam su šia Sutartimi susijusiam asmeniui. Paslaugų gavėjui nutraukus Sutartį šiuo pagrindu, Paslaugų teikėjas privalo atlyginti Paslaugų gavėjui visas patirtas išlaidas, susijusias su Sutarties vykdymo užbaigimu, bei kompensuoti visus dėl Sutarties nutraukimo patirtus nuostolius.
6.3. Jei Sutartis nutraukiama Šalių susitarimu, Šalių tarpusavio atsiskaitymų pagrindu laikoma faktiškai ir tinkamai iki Sutarties nutraukimo suteiktų kokybiškų Paslaugų, atitinkančių Sutarties ir jos priedų reikalavimus, kaina.
6.4. Visi Sutartyje, jos prieduose ir iš Sutarties esmės kylantys Šalių įsipareigojimai dėl Paslaugų kokybės ir (ar) įsipareigojimų įgyvendinimo terminų  laikomi esminiais ir jų pažeidimas laikomas esminiu Sutarties pažeidimu. Ši nuostata neapriboja galimybės kitų Sutartyje, jos prieduose ir iš Sutarties esmės kylančių įsipareigojimų pažeidimus kvalifikuoti esminiais vadovaujantis Lietuvos Respublikos civilinio kodekso 6.217 straipsnio 2 dalimi. Šalis, prieš vienašališkai nutraukdama Sutartį, privalo raštu pareikalauti Sutartį pažeidusios Šalies pašalinti Sutarties nutraukimo pagrindą sudarančias aplinkybes (priežastis) per protingą terminą, kuris negali būti ilgesnis kaip 10 (dešimt) kalendorinių dienų, jas skaičiuojant nuo reikalavimo išsiuntimo elektroniniu paštu Sutartyje nurodytu Sutartį pažeidusios Šalies adresu dienos. Jeigu šios aplinkybės (priežastys) nepašalinamos per nustatytą terminą, Sutarties nutraukimą inicijuojanti Šalis turi teisę nedelsdama ir nesikreipdama į teismą ar kitą ginčus nagrinėjančią instituciją, vienašališkai nutraukti Sutartį apie tai informuodama kitą Šalį raštu registruotu ar elektroniniu paštu Sutartyje nurodytu Sutartį pažeidusios Šalies adresu. Pranešimas apie Sutarties nutraukimą laikomas pateiktu kitai šaliai: jei teikiamas registruotu paštu – po 3 (trijų) darbo dienų nuo jo išsiuntimo registruotu paštu dienos, jei teikiamas el. paštu – kitą darbo dieną po pranešimo išsiuntimo.
6.5. Jei Sutarties 6.4 papunktyje numatyta tvarka Sutartis vienašališkai nutraukiama dėl Paslaugų teikėjo kaltės, be jam priklausančio atlyginimo už faktiškai ir tinkamai suteiktas kokybiškas Paslaugas iki Sutarties nutraukimo, atitinkančias Sutarties ir jos priedų reikalavimus, Paslaugų teikėjas neturi teisės į kokių nors patirtų nuostolių ar žalos kompensaciją.
6.6. Jei Sutarties 6.4 papunktyje numatyta tvarka Sutartis vienašališkai nutraukiama dėl Paslaugų teikėjo kaltės, Paslaugų gavėjas turi teisę reikalauti sumokėti, o Paslaugų teikėjas, gavęs Paslaugų gavėjo reikalavimą raštu, privalo sumokėti 10 (dešimties) procentų nuo Sutarties kainos dydžio baudą, kuri Šalių susitarimu yra laikoma minimaliais, teisingais, sąžiningais ir nekvestionuojamais (neginčijamais) Paslaugų gavėjo nuostoliais. Paslaugų gavėjas reikalavimą sumokėti baudą (toliau šiame papunktyje – reikalavimas) pateikia Paslaugų teikėjui raštu registruotu ar elektroniniu paštu Paslaugų teikėjo Sutartyje nurodytu adresu kartu su Sutarties 6.4 papunktyje numatytu pranešimu apie vienašališką Sutarties nutraukimą. Paslaugų gavėjo reikalavimas, laikomas pateiktu Paslaugų teikėjui: jei teikiamas registruotu paštu – po 3 (trijų) darbo dienų nuo jo išsiuntimo registruotu paštu dienos, jei teikiamas el. paštu – kitą darbo dieną po reikalavimo išsiuntimo. Paslaugų teikėjas privalo baudą pagal šią Sutarties nuostatą sumokėti į Sutartyje ar Paslaugų gavėjo reikalavime nurodytą Paslaugų gavėjo sąskaitą ne vėliau kaip per 10 (dešimt) kalendorinių dienų nuo Sutarties nutraukimo dienos. Paslaugų teikėjas įsipareigoja netinkamai vykdžius šiame Sutarties punkte numatytus sutartinius įsipareigojimus atlyginti Paslaugų gavėjui visus jo patirtus nuostolius.
6.7. Jei Sutarties 6.4 papunktyje numatyta tvarka Sutartis vienašališkai nutraukiama dėl Paslaugų gavėjo kaltės, Paslaugų gavėjas įsipareigoja sumokėti Paslaugų teikėjui už faktiškai ir tinkamai iki Sutarties nutraukimo suteiktas kokybiškas Paslaugas, atitinkančias Sutarties ir jos priedų reikalavimus.
6.8. Nutraukus Sutartį ar jai pasibaigus, lieka galioti Sutarties nuostatos, susijusios su atsakomybe, konfidencialumo reikalavimais bei atsiskaitymais tarp Šalių pagal Sutartį.

7. KITOS  SĄLYGOS

7.1. Sutarties sąlygos Sutarties galiojimo laikotarpiu negali būti keičiamos, išskyrus Viešųjų pirkimų įstatymo 89 straipsnyje numatytas išimtis. Visi Sutarties pakeitimai galioja tik tada, kai jie sudaryti raštu ir pasirašyti abiejų Šalių įgaliotų atstovų originaliais arba teisės aktų reikalavimus atitinkančiais elektroniniais parašais – tokie Sutarties pakeitimai įsigalioja nuo abiejų Šalių pasirašymo momento, jei juose nėra nurodyta kitaip.
Sutartyje nurodyti Šalių rekvizitai, atsakingi asmenys ir jų kontaktiniai duomenys gali būti keičiami informuojant kitą Sutarties Šalį Sutartyje numatytu būdu nedarant Sutarties pakeitimo, tokį raštą laikant neatskiriama Sutarties dalimi.
7.2. Nei viena Šalis neturi teisės perleisti visų ar dalies teisių ir pareigų pagal šią Sutartį jokiai trečiajai šaliai be išankstinio rašytinio kitos Šalies sutikimo.
7.3. Visi ginčai, kylantys dėl Sutarties, sprendžiami gera valia ir bendru Šalių sutarimu. Nepavykus ginčo išspręsti derybomis per 30 (trisdešimt) kalendorinių dienų nuo derybų pradžios, bet koks ginčas sprendžiamas Lietuvos Respublikos teismuose. Derybų pradžia laikoma diena, kurią viena iš Šalių pateikė prašymą raštu kitai Šaliai su siūlymu pradėti derybas.
7.4. Sutarčiai aiškinti ir ginčams spręsti taikoma Lietuvos Respublikos teisė.  
7.5. Šalių tarpusavio santykiai, neaptarti Sutartyje, reguliuojami Civilinio kodekso ir kitų teisės aktų nustatyta tvarka.
7.6. Visi Sutarties priedai, Šalių pasirašyti susitarimai dėl Sutarties pakeitimo ir (ar) papildymo yra neatskiriama Sutarties dalis.
7.7. Jei Sutartį ar kitus Sutarties dokumentus Šalys pasirašo originaliais parašais sudaromi du vienodą teisinę galią turintys egzemplioriai, po vieną kiekvienai Šaliai. Jei Sutartį ar kitus Sutarties dokumentus Šalys pasirašo teisės aktų reikalavimus atitinkančiais elektroniniais parašais, pasirašomas vienas elektroninis Sutarties ar kito Sutarties dokumento egzempliorius, kuriuo Šalys pasidalina elektroninių ryšių priemonėmis. Sutartį ar kitus Sutarties dokumentus pasirašant elektroniniu parašu antspaudo rekvizitas nenaudojamas.
7.8. Sutarties priedai:
1 priedas Techninė specifikacija;
2 priedas Teikėjo pasiūlymas.

8. ŠALIŲ REKVIZITAI

	PASLAUGŲ GAVĖJAS

Nacionalinė teismų administracija

Juridinio asmens kodas 188724424
L. Sapiegos g. 15, LT-10312, Vilnius
Tel. +370 5 268 5186
El. paštas: info@teismai.lt
A. s. LT264040063610000756
Lietuvos Respublikos finansų ministerija
Finansų įstaigos kodas 40400

Direktoriaus pavaduotoja, 
atliekanti direktoriaus funkcijas

__________________________
Vaida Petravičienė      
	
	
	PASLAUGŲ TEIKĖJAS

(Pavadinimas)........................................

Juridinio asmens  kodas ...........................
(Buveinės adresas)
Tel. +370
El. paštas:
A. s. 
(Bankas, kodas)......................................... 


Pasirašančio asmens pareigos 


_____________________________
Vardas, pavardė



		









Sutarties Nr. .......................
1 priedas

 TECHNINĖ SPECIFIKACIJA


	PASLAUGŲ GAVĖJAS
Nacionalinė teismų administracija
Juridinio asmens kodas 188724424



Direktoriaus pavaduotoja, 
atliekanti direktoriaus funkcijas

__________________________
Vaida Petravičienė      
                                        
	PASLAUGŲ TEIKĖJAS
..................................
Juridinio asmens kodas ........................



...........................................
_________________________

Sutarties Nr. .......................
2 priedas


TEIKĖJO  PASIŪLYMAS

Nauji įkainiai / sutarties kaina be PVM apskaičiuojami pagal formulę:   , kur   a  –   įkainis / sutarties kaina (Eur be PVM) (jei jis jau buvo perskaičiuotas, tai po paskutinio  perskaičiavimo);   a 1   –   perskaičiuotas (pakeistas) įkainis/ sutarties kaina (Eur be PVM);   k  –   pagal  Vartotojų kainų  indeksą 12 „Įvairios prekės ir paslaugos“ Vartotojų   kainų  pokytis  (padidėjimas arba sumažėjimas) (%). „k“ reikšmė skaičiuojama pagal formulę:    , (proc.) kur   Ind naujausias   –   kreipimosi dėl kainos perskaičiavimo išsiuntimo kitai šaliai datą naujausias  paskelbtas  Vartotojų kainų  indeksas 12 „Įvairios prekės ir paslaugos“;   Ind pradžia   –   laikotarpio pradžios datos (mėnesio)  Vartotojų kainų  indeksas 12 „Įvairios prekės  ir paslaugos“. Pirmojo perskaičiavimo atveju laikotarpio pradžia (mėnuo) yra  Sutarties sudarymo  dienos   mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio  perskaičiavimo metu naudotos paskelbto atitinkamo indekso reikšmės mėnuo.   Skaičiavimams indeksų reikšmės imamos  keturių   skaitmenų po kablelio tikslumu.  Apskaičiuotas pokytis (k) tolimesniems skaičiavimams naudojamas suapvalinus iki  vieno   skaitmens  po kablelio, o apskaičiuotas įkainis „a“ suapvalinamas iki  dviejų  skaitmenų po kablelio.    Vėlesnis sutarties kainos ar įkainio perskaičiavimas negali apimti laikotarpio, už kurį jau  buvo atliktas perskaičiavimas.   


